Publication: Magyar Közlöny
Issue: MK-2000-100 (Year: 2000, Number: 100)
Era: 1990-2004
Section: a 29/2000. (X. 6.) OM rendelethez
Paragraph Index: 95

6. Az ismeretek ellenőrzési rendszere Az ismeretek ellenőrzési rendszere a tantervben előírt, részben egymásra épülő, részben egymástól független záró konzultációkból, beszámolókból, vizsgák letételéből, szakmai gyakorlat elvégzéséből áll. 6.1. A szakdolgozat A szakdolgozat a biztosítási orvostani szakirányú továbbképzési szak képzési céljainak és követelményeinek megfelelő, a gyakorlati megközelítést is igénylő szakmai feladat megoldása, melyben a hallgató tanulmányaira, a hazai és nemzetközi szakirodalomra támaszkodva igazolja, hogy képes a biztosítási orvostan témakörébe tartozó feladatok kreatív megoldására, önálló szakmai feladatok elvégzésére. Az elfogadott szakdolgozat tanulmányi pont értéke: 20 pont. 6.2. A záróvizsga 6.2.1. A záróvizsgára bocsátás feltételei: — az előírt tanulmányi követelmények, tanulmányi pontok teljesítése, vizsgák letétele, — a szakdolgozat benyújtása és elfogadása, — szakmai gyakorlat teljesítése. 6.2.2. A záróvizsga részei: — komplex szóbeli vizsga a biztosítási orvostani ismeretekből, — gyakorlati esetmegoldás, — a szakdolgozat megvédése. 6.2.3. A záróvizsga eredménye A vizsgáztató bizottság által a szakdolgozatra — annak megvédése eredményeként — adott érdemjegy, a komplex szóbeli vizsgára, valamint az esetmegoldásra adott érdemjegyek egészre kerekített átlaga. A pénzügyminiszter 34/2000. (X. 6.) PM rendelete a zárjegy alkalmazásának, a zárjeggyel való elszámolásnak a részletes szabályairól szóló

Source: https://magyarkozlony.hu/hivatalos-lapok/a17970fbb5d2f315315e78693745ceacd65e45fb/dokumentumok/4d2ff7558d1edfddd0dc15f6ae31e93027d65c78/letoltes